L'Ajuntament d'Alaquàs acollirà joves de Cremona com a voluntaris dins d'un programa internacional entre les dues ciutats agermanades
06/02/2017

# L'Ajuntament d'Alaquàs acollirà joves de Cremona com a voluntaris dins d'un programa internacional entre les dues ciutats agermanades

*   06/02/2017
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=15988

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15988%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20acollir%C3%A0%20joves%20de%20Cremona%20com%20a%20voluntaris%20dins%20d%27un%20programa%20internacional%20entre%20les%20dues%20ciutats%20agermanades)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15988/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/15988/06022017cremona7_Form_4.jpg)](https://www.alaquas.org/ficheros/documentos/2017/2/15988/06022017cremona7_Form_10.jpg "<a href='https://www.alaquas.org/ficheros/documentos/2017/2/15988/06022017cremona7_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs acollirà joves de Cremona com a voluntaris dins d'un programa internacional entre les dues ciutats agermanades</a>")

L'Ajuntament d'Alaquàs i el Comune di Cremona signen un acord de "partenariat" per participar en el programa italià de Servei Civil Nacional amb el qual desenvolupar accions de formació i integració dels joves

 Alaquàs serà municipi d'acollida per als joves de la ciutat italiana de Cremona que vulguen participar com a voluntaris a l'Ajuntament. Els Ajuntaments d'Alaquàs i Cremona, ciutats agermanades des de 2004, han signat un Memoràndum d'Entesa a través del qual continuar fomentant els seus llaços històrics amb la posada en marxa d'iniciatives d'intercanvi de joves que permeten compartir coneixements i incrementar la seua experiència.

El Ple de la Corporació Municipal va donar llum verda en l'última sessió a aquesta iniciativa de l'Ajuntament que té per objectiu continuar oferint possibilitats als joves que vulguen ampliar la seua formació així com col·laborar en iniciatives internacionals.

L'adopció d'aquest acord suposa acollir-se al programa italià de Servei Civil Nacional a través del qual li permet a l'Ajuntament d'Alaquàs acollir a un o dos joves cremonenses durant un determinat temps, com a voluntaris per col·laborar en departaments municipals com Joventut, Infància, Serveis Socials o Cultura, entre d'altres. La participació en aquest programa no suposa cap cost a Alaquàs.

L'Ajuntament d'Alaquàs, a través de la seua Oficina Eurodesk i acollint-se a diversos projectes del programa Erasmus Plus, és des de fa anys a exemple a seguir en la posada en marxa d'iniciatives per fomentar l'intercanvi intercultural europeu entre els joves. El departament de Polítiques Europees treballa per brindar als joves d'Alaquàs oportunitats de formació en diversos països, oferint-los la oportunitats de conèixer altres cultures i altres maneres de treballar.

Més de 30 joves d'Alaquàs han viscut experiències en països com Noruega, Luxemburg, Bulgària, Itàlia... a través d'aquests projectes europeus. Actualment, es troben 7 participant en República Txeca, Polònia i Itàlia. La jove Marian Villanueva està realitzant un projecte de Servei de Voluntariat Europeu (Erasmus Plus) al Comune di Cremona, concretament a l'oficina de Programes Europeus. S'està gestionant també una visita d'observació d'un tècnic del Cremona per veure com es treballen a Alaquàs els programes europeus.

D'altra banda, Alaquàs acull tots els anys voluntaris de diferents països. Un total de 24 joves d'Alemanya, Àustria, Sèrbia, Ucraïna, Rússia, Azerbaijan, Portugal, Romania, etc., han col·laborat en diferents departaments.